Burjassot aprova que els fons audiovisuals de RTVV i RTVE de la Comunitat Valenciana siguen declarats Béns d’Interès Cultural
2025-07-24

L’Ajuntament de Burjassot ha aprovat per unanimitat la moció presentada pel PSPV-PSOE perquè es declaren Béns d’Interès Cultural (BIC) els fons audiovisuals de RTVV i RTVE.

En aprovar la moció presentada pel grup socialista, “s’aprova l’adhesió de l’Ajuntament de Burjassot a la sol·licitud de declaració de BIC dels fons audiovisuals de RTVV i RTVE Comunitat Valenciana”, alhora que s’insta “al Consell a declarar el patrimoni documental i audiovisual de RTVV i RTVE Comunitat Valenciana com Bé d’Interès Cultural (BIC), d’acord amb el previst en l’article 26 de la Llei 4/1998, de Patrimoni Cultural Valencià”.

A més d’allò assenyalat, la moció també arreplega la petició que “s’adopten immediatament les mesures que siguen necessàries per a protegir i salvaguardar l’arxiu audiovisual de RTVV i RTVE a la Comunitat Valenciana”.